GĨCUNJĨ GĨA 6
Mũndũ Akua Athiaga Kũ?
1-3. Nĩ ciũria irĩkũ andũ meyũragia ciĩgiĩ gĩkuũ, na ndini imwe icokagia atĩa?
BIBILIA nĩ ĩtwĩraga atĩ ihinda rĩroka “gĩkuũ gĩtigacoka gũkorũo kuo rĩngĩ.” (Kũguũrĩrio 21:4) Thĩinĩ wa Gĩcunjĩ gĩa 5, nĩ twerutire atĩ no tũhote kũgĩa na muoyo wa tene na tene nĩ ũndũ wa igongona rĩa Jesu. O na kũrĩ ũguo, andũ no makuaga. (Kohelethu 9:5) Nĩ ũndũ ũcio kĩũria kĩmwe twĩyũragia nĩ, Mũndũ akua athiaga kũ?
2 Macokio ma kĩũria kĩu no matũteithie mũno rĩrĩa twakuĩrũo nĩ mũndũ twendete, tondũ no twĩyũrie ciũria ta ici: ‘Arathire kũ? Hihi atariĩ atĩa? Nĩ aranyamarĩka? Hihi nĩ aratuona? No atũteithie? Hihi nĩ tũkamuona rĩngĩ?’
3 Ndini nyingĩ icokagia ciũria icio na njĩra itiganĩte. Imwe irutanaga atĩ mũndũ mwega akua athiaga igũrũ, nake ũrĩa mũru agathiĩ mwaki-inĩ wa tene na tene. Ingĩ nacio irutanaga atĩ mũndũ akua atuĩkaga kĩũmbe kĩa roho, agathiĩ gũikarania na andũ ao arĩa makuĩte. Nacio ingĩ ikarutana atĩ mũndũ akua acirithagio agacoka agaciarũo rĩngĩ arĩ mũndũ ũngĩ o na kana nyamũ.
4. Ndini nyingĩ irutanaga ũndũ ũrĩkũ wĩgiĩ gĩkuũ?
4 Ndini no cioneke ta irutanaga maũndũ matiganĩte megiĩ gĩkuũ, no ciothe ikoragwo ikĩrutana o ũndũ ũmwe. Irutanaga atĩ mũndũ akua nĩ harĩ kĩndũ kiumaga thĩinĩ wake gĩgathiĩ na mbere gũtũũra. No hihi ũcio nĩ ũhoro wa ma?
MŨNDŨ AKUA ATHIAGA KŨ?
5, 6. Mũndũ akua athiaga kũ?
5 Jehova nĩ oĩ wega ũrĩa gũthiaga rĩrĩa mũndũ akua, tondũ oigĩte atĩ mũndũ akua ndathiaga na mbere gũtũũra rĩngĩ. Kwoguo rĩrĩa mũndũ akua, meciria make matithiaga na mbere gũtũũra kũndũ kũngĩ. * Ndacokaga kũigua, kuona, kana gwĩciria rĩngĩ.
6 Mũthamaki Suleimani aandĩkire ũũ: ‘Arĩa makuĩte-rĩ, matirĩ ũndũ moĩ.’ Mũndũ akua, ũhoti wake wa kwenda kana gũthũũra nĩ gũthira ũthiraga, ningĩ “mbĩrĩra-inĩ, gũtirĩ wĩra ũrutagwo kuo, gũtirĩ rĩĩciria, kana ũmenyi, o na kana ũũgĩ.” (Thoma Kohelethu 9:
ŨRĨA JESU OIGIRE IGŨRŨ RĨGIĨ GĨKUŨ
7. Jesu oigire atĩa igũrũ rĩgiĩ gĩkuũ?
7 Rĩrĩa Lazaro aakuire, Jesu eerire arutwo ake ũũ: “Mũrata witũ Lazaro nĩ akomete.” No Jesu ndoigaga atĩ Lazaro aarĩ toro ahurũkĩte. Nĩkĩo aacokire akiuga ũũ: “Lazaro nĩ akuĩte.” (Johana 11:
8. Tũmenyaga atĩa atĩ Jehova ndombire andũ makuage?
8 Hihi Ngai akĩũmba Adamu na Hawa nĩ eendaga magacoka makue? Aca. Aamombĩte makenere ũtũũro tene na tene marĩ akinyanĩru. Jehova akĩũmba andũ, aamombire marĩ na wendi wa gũtũũra tene na tene. Gũtirĩ mũciari wendaga kuona mwana wake akĩrũara kana agakua, na noguo Jehova atariĩ. No angĩkorũo Jehova aatũmbire tũtũũre tene na tene-rĩ, nĩ kĩĩ gĩtũmaga tũkue?
KĨRĨA GĨTŨMAGA ANDŨ MAKUE
9. Watho ũrĩa Jehova aahete Adamu na Hawa warĩ mũhũthũ na mwagĩrĩru nĩkĩ?
9 Rĩrĩa Adamu aarĩ mũgũnda-inĩ wa Edeni, Jehova aamwĩrĩte ũũ: “Mũtĩ o wothe ũrĩa wĩ mũgũnda ũyũ-rĩ, nĩũrekereirio [nĩwĩtĩkĩrĩtio] ũũrĩage; no rĩrĩ, mũtĩ ũrĩa wa kũmenyithania wega o na ũũru, ndũkanaũrĩe, nĩ gũkorũo mũthenya ũrĩa ũkaũrĩa, no mũhaka ũgakua.” (Kĩambĩrĩria 2:
10, 11. (a) Nĩ na njĩra ĩrĩkũ Shaitani aatũmire Adamu na Hawa maremere Jehova? (b) Nĩ kĩĩ kĩngĩtũma tuuge matiarĩ na kĩĩgwatio?
10 Ũndũ wa kĩeha nĩ atĩ Adamu na Hawa maathurire kwaga gwathĩkĩra Jehova. Shaitani oririe Hawa ũũ: “Anga Ngai nĩoigĩte atĩ mũtikanarĩe mũtĩ o na ũmwe wa mũgũnda ũyũ?” Hawa aamũcokeirie ũũ: “Maciaro ma mĩtĩ ya mũgũnda ũyũ, tũrĩ etĩkĩrie kũmarĩa; no rĩrĩ, ha ũhoro wa maciaro ma mũtĩ ũrĩa wĩ mũgũnda gatagatĩ-rĩ, Ngai oigĩte atĩrĩ, Mũtikanamarĩe, o na kana mũmahutie, nĩ getha mũtigakue.”
11 Shaitani aacokire akĩmwĩra ũũ: “Aca, ti atĩ no mũhaka mũgakua, nĩ gũkorũo Ngai nĩoĩ atĩ mũthenya ũrĩa mũkamarĩa, hĩndĩ ĩo maitho manyu nĩmakahingũka, mũtuĩke o ta Ngai, mũmenyage wega o na ũũru.” (Kĩambĩrĩria 3:
12. Nĩ ũndũ wa kĩeha mũno nĩkĩ kuona atĩ Adamu na Hawa nĩ maaremeire Jehova?
12 Nĩ ũndũ wa kĩeha mũno kuona ũrĩa Adamu na Hawa maagĩire Mũũmbi wao gĩtĩo. Ũngĩigua atĩa ũngĩĩrutanĩria biũ kũrera ciana, no icoke ikũremere na njĩra ya gwĩka ũrĩa ũcikaanĩtie? Na githĩ ũndũ ũcio to ũkũũrage ngoro mũno?
13. Jehova eendaga kuuga atĩa rĩrĩa eerire Adamu “ũgacoka ũtuĩke o rũkũngũ”?
13 Rĩrĩa Adamu na Hawa maagire gwathĩka, nĩ maateire mweke wa gũtũũra tene na tene. Jehova eerire Adamu ũũ: “Amu wee ũrĩ o rũkũngũ, ningĩ ũgacoka ũtuĩke o rũkũngũ.” (Thoma Kĩambĩrĩria 3:19.) Ũguo nĩ kuuga atĩ Adamu angĩatuĩkire rũkũngũ, aage gũkorũo kuo o ta ũrĩa ataarĩ kuo mbere ĩyo. (Kĩambĩrĩria 2:7) Na ũguo noguo gwathire thutha wa Adamu kwĩhia.
14. Andũ makuaga nĩkĩ?
14 Korũo Adamu na Hawa nĩ maathĩkĩire Ngai, mangĩrĩ muoyo nginya ũmũthĩ. No tondũ nĩ meehirie, maacokire magĩkua. Mehia mahaana ta arĩ mũrimũ mũũru twagaire kuuma kũrĩ aciari aitũ a mbere. Ithuothe tũkuaga tondũ tũciaragwo tũrĩ na mehia. (Aroma 5:12) No ũcio tiguo muoroto wa Ngai harĩ andũ. Ngai ndeendaga andũ makuage, na Bibilia ĩtaga gĩkuũ “thũ.”
NĨ TŨKŨŨRAGWO KUUMANA NA ŨRUTANI WA MAHEENI
15. Kũmenya ũhoro wa ma wĩgiĩ gĩkuũ gũtũteithagia atĩa?
15 Twamenya ũhoro wa ma wĩgiĩ gĩkuũ, nĩ tũkũũragwo kuumana na maũndũ ma maheeni. Bibilia ĩrutanaga atĩ akuũ matiguaga ruo na matikoragwo na kĩeha. Tũtingĩmaarĩria, na matingĩtwarĩria. Tũtingĩmateithia kana matũteithie. Ningĩ matingĩtwĩka ũũru na kwoguo tũtiagĩrĩirũo kũmetigĩra. O na kũrĩ ũguo, ndini nyingĩ irutanaga atĩ akuũ makoragwo muoyo kũndũ kũngĩ na atĩ no tũmateithie tũngĩrĩha ahunjia kana atongoria angĩ a ndini. No thutha wa kũmenya ũhoro wa ma wĩgiĩ gĩkuũ, tũtingĩheeneka nĩ maũndũ ta macio.
16. Nĩ ũhoro ũrĩkũ wa maheeni ndini nyingĩ irutanaga wĩgiĩ andũ arĩa makuĩte?
16 Shaitani ahũthagĩra ndini cia maheeni kũheenia andũ atĩ arĩa makuĩte makoragwo muoyo. Kwa ngerekano, ndini imwe irutanaga atĩ mũndũ akua, nĩ harĩ kĩndũ kiumaga thĩinĩ wake gĩgathiĩ gũtũũra kũndũ kũngĩ. Hihi ũguo nĩguo ndini yanyu ĩrutanaga, kana ĩrutanaga ũrĩa Bibilia yugaga igũrũ rĩgiĩ andũ arĩa makuĩte? Shaitani ahũthagĩra maheeni gũtũma andũ maraihĩrĩrie Jehova.
17. Ũrutani wa atĩ andũ oru magatũũra mahĩaga mwaki-inĩ wa tene na tene nĩ wa kũnyararithia Jehova nĩkĩ?
17 Maũndũ marĩa ndini nyingĩ irutanaga nĩ ma kũmakania. Kwa ngerekano, imwe irutanaga atĩ andũ oru magaatũũra mahĩaga mwaki-inĩ wa tene na tene. No maheeni ta macio nĩ ma kũnyararithia Jehova. Gũtirĩ hingo Jehova angĩtĩkĩra andũ manyarirĩke na njĩra ĩyo. (Thoma 1 Johana 4:8.) Ũngĩigua atĩa mũndũ angĩherithia mwana wake mũremi na njĩra ya kũmũcina moko? Githĩ to wĩcirie ndarĩ tha? O na ndũngĩenda kũgĩa ũrata na mũndũ ta ũcio. Ũguo nĩguo Shaitani endaga tuone Jehova atariĩ.
18. Nĩkĩ tũtiagĩrĩirũo gwĩtigĩra andũ arĩa makuĩte?
18 Ndini ingĩ nacio irutanaga atĩ andũ makua magĩaga na mĩĩrĩ ya roho. Irutanaga atĩ nĩ twagĩrĩirũo kũmatĩa na kũmetigĩra tondũ no matuĩke arata kana thũ njũru. Andũ aingĩ nĩ metĩkĩtie maheeni macio. Metigĩrĩte andũ arĩa makuĩte ũũ atĩ nĩo mathathayagia handũ ha gũthathaiya Jehova. Ririkana atĩ arĩa makuĩte matirĩ ũndũ maiguaga kana makamenya, kwoguo tũtiagĩrĩirũo kũmetigĩra. Jehova nĩwe watũmbire. Nĩwe Ngai ũrĩa wa ma, na nowe tu twagĩrĩirũo gũthathaiya.
19. Tũgunĩkaga atĩa nĩ ũndũ wa kũmenya ũhoro wa ma wĩgiĩ gĩkuũ?
19 Rĩrĩa tweruta ũhoro wa ma ũkoniĩ gĩkuũ, nĩ tũgitagĩrũo kuumana na morutani ma maheeni ma ndini. Ũhoro ũcio wa ma nĩ ũtũteithagia gũtaũkĩrũo nĩ ciĩranĩro cia magegania cia ihinda rĩroka iria Jehova eranĩire.
20. Nĩ ũhoro ũrĩkũ warĩrĩirio gĩcunjĩ-inĩ kĩrĩa kĩrũmĩrĩire?
20 Mĩaka mĩingĩ mĩhĩtũku, Ayubu oririe ũũ: “Mũndũ aakua-rĩ, nĩkũngĩhoteka acoke muoyo rĩngĩ?” (Ayubu 14:14) Hihi no kũhoteke mũndũ ũkuĩte acoke muoyo rĩngĩ? Ngai nĩ acoketie kĩũria kĩu thĩinĩ wa Bibilia. Ũhoro ũcio nĩguo warĩrĩirio gĩcunjĩ-inĩ kĩrĩa kĩrũmĩrĩire.
^ kĩb. 5 Andũ amwe metĩkĩtie atĩ mũndũ akua, muoyo kana roho wake nĩ ũthiaga na mbere gũtũũra. Nĩguo wone ũhoro makĩria rora Kohoro ga 17 na 18 Mũico-inĩ wa Ibuku.
kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn